CELEX: C2006/131/65
Language: et
Date: 2006-06-03 00:00:00
Title: Kohtuasi C-172/06:  31. märtsil 2006  esitatud hagi — Euroopa Ühenduste Komisjon  versus  Hispaania Kuningriik

3.6.2006   
            
            
               ET
            
            
               Euroopa Liidu Teataja
            
            
               C 131/35
            
         31. märtsil 2006 esitatud hagi — Euroopa Ühenduste Komisjon 
         versus
       Hispaania Kuningriik
   (Kohtuasi C-172/06)
   (2006/C 131/65)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindaja: S. Pardo Quintillán)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et kuna Hispaania Kuningriik seadis teises liikmesriigis seaduslikult toodetavaid ja turustatavaid või Euroopa Majanduspiirkonna lepinguga ühinenud riikides toodetavaid päikesekollektoreid Hispaanias turustada soovivatele ettevõtjatele riigiabi andmise sõltuvaks tingimusest, et nimetatud kollektoritel on siseriiklikes õigusaktides ette nähtud nõuetele vastav vastavustunnistus ja et kollektorid peavad seetõttu selleks spetsiaalselt määratud riiklikus laboratooriumis uuesti läbima nimetatud riigis juba läbiviidud katsed, siis on Hispaania Kuningriik rikkunud EÜ asutamislepingu artiklitest 28 ja 30 ning Euroopa Majanduspiirkonna lepingu artiklitest 11 ja 13 tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         Väited ja peamised argumendid
   Hispaania õigusaktid, mis käsitlevad teisest liikmesriigist või Euroopa Majanduspiirkonna lepinguga ühinenud riigist pärinevatele päikesekollektoritele riigiabi andmise tingimusi, on vastuolus kaupade vaba liikumise aluspõhimõttega ja seda ei saa õigustada mitte ühegi EÜ artiklis 30 loetletud üldise huvi põhjendusega ega Euroopa Kohtu praktikas tunnustatud imperatiivsete nõuetega.